kardosdrur/scandi-wiki huggingface dataset:
François Duvalier

François Duvalier (cirka 14. april 1907 – 21. april 1971), også kaldet Papa Doc, var Haitis præsident fra 1957 og senere diktator (præsident for livet) fra 1964 til sin død. Hans private hær, kaldet Tonton Macoute ("tonton" betyder onkel, og "macoute" er en taske af strå), var berygtet for sin grusomhed. Duvalier kaldte sig selv for en houngan (en mandlig voodoopræst). I 1960 var Haiti storproducent af sukker og kaffe, men var samtidig det eneste latinamerikanske land, der var med på top 25-listen over de fattigste lande i verden.

Efter François Duvaliers død i 1971 blev præsidentposten overtaget af hans søn Jean-Claude Duvalier, kaldet Baby Doc. I 1986 flygtede Baby Doc til Frankrig efter et statskup på Haiti.

François Duvalier var stærkt religiøs, og troede på voodooisme. Engang drømte han, at han havde fået fortalt af en voodoogud, at en af hans politiske modstandere, var blevet forvandlet til en hund, i håb om at kunne gemme sig for François Duvalier, hvilket fik François Duvalier til at beordre alle sorte hunde på Haiti døde, i frygt for, at han ville vende tilbage til normal skikkelse, og overtage magten.

Kilde 
 Leksikon for det 21. århundrede

Eksterne henvisninger 

Haitis præsidenter
Diktatorer
Politikere fra Haiti
Personer fra Port-au-Prince
Saturnus (band)

Saturnus er et dansk doom metal-band, som fandt sammen i 1991, med forsangeren Thomas A.G. Jensen som omdrejningspunktet. Pladedebuten kom dog først seks år senere, i 1997, med albummet Paradise Belongs to You. Albummet fangede arrangørerne af Roskilde Festival, og bandet blev hyret til at spille på festivalen samme år. Året efter udkom mini-cdén For the Loveless Lonely Nights, som kastede en Grammy-nominering af sig. I 1999 udkom albummet Martyre, og sidste skud på stammen er Veronika Decides to Die fra 2006.

Bandets lyd har ikke gennemgået en stor udvikling, på trods af de mange år på bagen. Lyden er en blanding af tung metal, kor og strygere, og alle udgivelser indenholder både hårde og stille numre.

Blandt de mest kendte numre er "Christ Goodbye", "For Your Demons", "Starres" og "Softly on the Path You Fade".

Deres Release-party 29. november 2012 på Loppen blev livestreamet i HD som pay-per-view og efterfølgende lagt til download.

Medlemmer 
 Thomas A.G. Jensen – vokal
 Rune Stiassny – guitar
 Brian Hansen – bas
 Henrik Glass – trommer

Tidligere medlemmer 
 Christian Brenner – guitar
 Kim Sindahl – guitar
 Mikkel Andersen – guitar
 Morten Skrubbeltrang – guitar
 Jens Lee – guitar
 Kim Larsen – guitar
 Pouli Choir – trommer
 Henrik Glass – trommer
 Jesper Christensen – trommer
 Jesper Saltoft – trommer
 Lennart Jacobsen – bas
 Peter Heede – bas
 Morten Plenge - Trommer
 Anders Ro Nielsen - Keyboards

Diskografi

Studiealbum 
 1996: Paradise Belongs to You (Genudgivet i 2010 i digipack med hele koncerten fra Roskilde Festival 1997 som bonus CD)
 2000: Martyre (Genudgivet i 2010 i digipack med 2 bonus numre)
 2006: Veronika Decides to Die
 2012: Saturn in Ascension

Ep'er 
 1998: For the Loveless Lonely Nights (Genudgivet i 2010 i digipack med 2 bonus numre)

Demoer 
 1994: Unavngivet demo
 1996: Paradise Belongs to You (promobånd)
 2004: Unavngivet demo

Fodnoter

Eksterne henvisninger 
 Officielle hjemmeside
 
 
 Firebox' side om Saturnus
 Facebook fan side

Metalgrupper fra Danmark
Doom metal-grupper
Musikgrupper fra 1991
Mick Thomson

Mick Thomson (født d. 3. november 1973) er leadguitaristen i metalbandet Slipknot. Mick er kendt som nr. 7 i bandet. Før Slipknot spillede Mick i et band kaldet Bodypit sammen med forrige Slipknotmedlemmer som Anders Colsefni, Donnie Steele og afdøde bassist Paul Gray. Hans forige job var at give guitarleksioner ved "Ye Olde Guitar Shop."

Guitarvalg 
 Jackson Custom King V (Spiller ikke længere på den)
 B.C. Rich Custom Warlock (Stemt B F# B E G# C#) (Bruger den ikke længere)
 B.C. Rich Custom Bich ("HATE" ingraveret) (Stemt B F# B E G# C#) (Bruger den ikke længere)
 Ibanez Custom RG 6 (Rød, med ordet "SEVEN" indgraveret på guitarhalsen), (Stemt B F# B E G# C#)
 Ibanez Custom RG 6 (Sort, med ordet "SEVEN" indgraveret på guitarhalsen), (Stemt B F# B E G# C#)
 Ibanez Custom RG 6 (Hvid, med ordet "SEVEN" indgraveret på guitarhalsen), (Stemt B F# B E G# C#)
 Ibanez Custom S Series (Sølv, med ordet "SEVEN" indgraveret på guitarhalsen), (Stemt A E A D F#
 Ibanez MtM1 (Mick Thomsons underskrift)
 Custom B.C. Rich Warlock (med ordet "HATE" ingraveret)
 Ibanez MtM2 (Mick Thompsons underskrift)

Ekstern henvisning 
 Slipknots officielle hjemmeside 

Guitarister fra USA
Slipknot
Personer fra Iowa
Henrik Toft (fodboldspiller)

Henrik Toft (født 15. april 1981 i Christiansfeld) er professionel fodboldspiller, hvis primære position på banen er som angriber.

Biografi 
Den næsten 2 meter høje (196 cm) angriber Henrik Toft startede sin seniorkarriere i Haderslev Fodboldklub, som senere skiftede navn til HFK Sønderjylland, men fik en lovende karriere i HFK Sønderjylland ødelagt af en salmonella-forgiftning. I hans tid i klubben nåede at spille 4 ungdomskampe og score et enkelt mål på U-20 landsholdet, inden han skiftede til 2. divisionsklubben Lyngby Boldklub. I den efterfølgende vinterpause skifter Henrik Toft til 1. divisionsklubben Fremad Amager, hvor han spiller i halvanden år, hvor han med sine mange scoringer slog sit navn fast som en farlig target-man.

Fremad Amager måtte dog sige farvel til den daværende aktuelle topscorer i 1. division 2005/2006, som tiltrådte i hans nye klub i Vejle med omgående virkning fire måneder før end der oprindeligt var aftalt. I hans sidste kamp for Fremad Amager sad han over med karantæne mod netop sin nye klub, som havde betalt en stor transfer til Fremad Amager. Amagerkanerne vandt dog 3-1 uden topscoreren. I 2005 blev han kåret som Årets spiller i 1. division 2005 og var en vigtig brik på Vejle-holdet, der sikrede sig oprykning til Superligaen i 2005/2006 sæsonen. Den 31. januar 2007 oplyste Vejle Boldklub, at den havde fritstillet Henrik Toft, så han kunne skifte til Herfølge Boldklub med øjeblikkelig virkning – til trods for at han havde kontraktudløb til sommeren 2007.

Spillerkarriere 
 1996-2002: HFK Sønderjylland (tidligere Haderslev FK), 61 kampe og 23 mål, 1. division og Superligaen.
 2002-2003: Lyngby Boldklub, 24 kampe og 13 mål, 2. division
 2004-2005: Boldklubben Fremad Amager, 40 kampe og 19 mål, 1. division
 2005-2007: Vejle Boldklub, 32 kampe og 7 mål, 1. division og Superligaen
 2009-2010: HB Køge, 33 kampe og 7 mål, Superligaen
 2010-2011: Odense Boldklub 25 kampe og 2 mål, Superligaen
 2011-: AC Horsens 5 kampe og 3 mål, Superligaen

Eksterne henvisninger 
 Superligastatistik på danskfodbold.com

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra Fremad Amager
Fodboldspillere fra Haderslev FK
Fodboldspillere fra Lyngby Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra Odense Boldklub
Fodboldspillere fra AC Horsens
Personer fra Syd- og Sønderjylland
Webquest

Et webquest er en opgave, der løses via internettet. Grundidéen med en webquest er, at elever/kursister/studerende skal undersøge en problemstilling ud fra en på forhånd defineret rolle.

Et eksempel på en webquest kunne være en gymnasieklasse, der i samfundsfag fik stillet opgaven at undersøge uddannelsesmulighederne i Afghanistan. Klassen ville blive delt op i en række grupper, der hver fik en rolle: Én gruppe kunne agere en ung kvinde i en lille landsby, én kunne være søn af en krigsherre etc. Det ville derefter være gruppens opgave, at undersøge (eventuelt ved hjælp af links relevante links udleveret af underviseren), hvordan denne persons uddannelsesmuligheder tager sig ud.

Webquests er blevet meget populære med gymnasiereformen, der stiller krav om, at eleverne på de gymnasiale uddannelser arbejder med IT som en integreret del af undervisningen. Webquestens form gør den desuden egnet til anvendelse i tværfaglige projektarbejder.

Kilder/henvisninger 
Udsen, Lotte: "WebQuests – med roller, indlevelse og kreativt produkt"
Bernie Dodge, http://webquest.sdsu.edu/overview.htm 

Internet
Danpo

Danpo er et varemærke, Scandi Standard sælger kyllingekød under.

Historie 
Lantmännen købte den danske virksomhed Danpo A/S i 2005. Samme år blev Danpo boykottet i den muslimske verden i forbindelse med krisen om Muhammed-tegningerne. I 2013 blev Danpo en del af Scandi Standard.

Eksterne henvisninger 
 

Fjerkræ
Kødproducenter i Danmark
Scum

Scum er det første album fra det engelske grindcoreband Napalm Death som blev udgivet i  1987. Albummet blev indspillet for 50$ i 1986 ved Rich Bitch Studio (Birmingham, England).

Sangen "You Suffer" har været i Guinness Rekordbog som verdens korteste sang på 1.316 sekunder.

Numre

Side A 
"Multinational Corporations" – 1:06
"Instinct of Survival" – 2:26
"The Kill"  – :23
"Scum" – 2:38
"Caught... In a Dream" – 1:47
"Polluted Minds" – 0:58
"Sacrificed" – 1:06
"Siege of Power" – 3:59
"Control" – 1:23
"Born on Your Knees" – 1:48
"Human Garbage" – 1:32
"You Suffer" – 1.316 sekunder

Side B 
"Life?" – :43
"Prison without Walls" – :38
"Point of No Return" – :35
"Negative Approach" – :32
"Success?" – 1:09
"Deceiver" – :29
"C.S." – 1:14
"Parasites" – :23
"Pseudo Youth" – :42
"Divine Death" – 1:21
"As the Machine Rolls On" – :42
"Common Enemy" – :16
"Moral Crusade" – 1:32
"Stigmatized" – 1:03
"M.A.D." – 1:34
"Dragnet" – 1:01

Metalalbum
Debutalbum fra 1987
Picasa

Picasa er et tidligere gratis billedealbumsprogram fra Google.

Programmet 
Picasa gav brugere mulighed for at sortere billeder i albums og lægge effekter på og redigere dem. Picasa havde funktioner så som rød-øje fjernelse, tilpasning af farver, backup funktion, udskrivning (også over nettet mod betaling), slide show, cd-brænding mm. Med tjensten Picasa Web Album fik brugere et område med gratis plads på en af Googles servere til at uploade billeder på, og man kunne mod betaling få mere plads. De albums der blev uploadet kunne offenliggøres eller deles med udvalgte brugere.

I februar 2015 meddelte Google at både Picasa-programmet og Picasa Web Album-tjenesten blev udfaset og erstattet af Google Photos.

Se også 
 Google
 flickr!

Eksterne henvisninger 

 Picasa
 Picasa Web Album

Software fra Google
Billedbehandling
Multimedieorganiseringsprogrammer
Grafik-relaterede programmer til Linux
Internet-software til OS X
Internet-software til Windows
Metal Militia

Metal Militia er det tiende nummer på Metallicas debutalbum Kill 'Em All fra 1983. Den er skrevet af James Hetfield, Dave Mustaine og Lars Ulrich. Sangen blev jævnligt spillet til Metallicas første koncerter i 1982-1985 men efterhånden stoppede de med at spille den.

Sangen er en af de hurtigste Metallica har lavet og den kører ved omkring 175 BPM

Sangen starter i tonearten E, skifter over til A efter forspillet, hvor den derefter skifter over til H under soloen. Efter soloen kommer der et lille break hvor bassen oktaverer i tonen A alene, og guitaren derefter følger hvor der kommer et lille mellemspil inden resten af sangen forstætter i tonearten A igen. Til sidst synges ordene "Metal Militia" indtil sangen fader ud til lyde af bomber, o. lign.

Metal Militia var oftest Metallica's afslutningsnummer til de tidlige koncerter. Den sidste live-videooptagelse på filmen Cliff 'Em All, spillede Metallica Metal Militia som afslutning på en koncert. Efter mellemspillet i sangen, spillede de en slags præsentationssang der kørte i tonearten A, hvor James Hetfield bad publikum om at råbe "Metal Up Your Ass." Det lille ekstranummer findes også på flere af deres tidlige liveoptagelser fra starten af 80'erne.

Henvisninger
 Metal Militia sangtekst 

Metallica-sange
Sange fra 1983
Basun

En basun, trækbasun eller trombone er et dybtklingende messingblæseinstrument, der primært bruges i klassisk musik og jazz. Den mest almindelige basuntype er tenorbasunen eller basbasunen, hvor musikeren med sin ene hånd kan forskyde to rørstykker i et teleskoplignende arrangement. Ved at ændre udtrækket ændres den rørlængde, som luften skal igennem, og derved ændres tonehøjden. På de fleste basuner er der dog også en kvartventil, som hjælper basunisten med nogle greb og gør, at basunisten kan komme længere ned, da kvartventilen også udvider rørets længde – dog bare som en almindelig ventil.

Der findes også en ventilbasun, der fungerer som andre messingblæsere, men dog er sjælden.

Klang 
Trombonen spiller i klang C. Den spiller klang C fordi imellem G-nøglen og F-nøglen ligger deres fælles node C.

Historie 
Som basunens forgænger regnes det romerske instrument buccina, der kunne minde om en lur, og som historisk kan føres tilbage til assyrerne. Basunen blev opfundet i 1500-tallet og blev primært brugt inden for kirke- og hofmusik. 

I 1700-tallet blev basun en del af operaen og symfoniorkestre og har siden starten af 1900-tallet vundet indpas i jazz- og populærmusikken.

Basuntyper 
 Sopranbasun (også kaldet træktrompet)
 Tenorbasun (som er stemt i Bb)
 Altbasun
 Basbasun
 Kontrabasbasun

Noter 

Messingblæseinstrumenter
Kontrafagot

Kontrafagotten er en storebror til fagotten – men med et toneområde (ambitus) en oktav under fagottens. Da fagotten i forvejen er det dybeste træblæserinstrument, er kontrafagottens dybe område meget dybt (dybeste tone er mere end 3 oktaver under nøglehuls-c'et).

Lige som fagotten anvendes kontrafagotten primært i symfoniorkestre.

Eksterne links 
 Internet Kontrafagot Resource

Referencer 

Træblæseinstrumenter
Landsdelsorkester

De fem landsdelsorkestre er symfoniorkestre der er tilknyttet landsdelene i Danmark og finansieret af staten samt kommunerne i landsdelen.

Formål 
Formålet med landsdelsorkestrene er bestemt ved lov. Orkestrene skal være med til at fremme musiklivet i de forskellige dele af Danmark. Det foregår bl.a. ved turnéer og skolekoncerter. Nogle af landsdelsorkestrene samarbejder også med Den Jyske Opera, der benytter sig af orkestrene, når de tager på turne.

Orkestrene 
 Sjællands Symfoniorkester
 Odense Symfoniorkester
 Sønderjyllands Symfoniorkester
 Aalborg Symfoniorkester
 Aarhus Symfoniorkester

Musik fra Danmark
Kavaleriets gule bånd

Kavaleriets gule bånd (originaltitel She Wore A Yellow Ribbon) er en westernfilm fra 1949, instrueret af John Ford og med John Wayne i hovedrollen. Filmen er den anden i Fords "kavaleri-trilogi" (de andre to er Fort Apache (1948) og Rio Grande (1950) og har navn efter en march af George A. Norton, "Round her neck she wears a yellow ribbon", der har været brugt i det amerikanske forsvar, der har brugt et gult bånd som symbol. Med et budget på 1.6 millioner dollars var filmen en af de datidens dyreste westerns, men den blev en kæmpe succes for RKO og er i dag en populær klassiker.

Filmen er kendt for sine fantastiske billeder fra Monument Valley i staten Utah. Fotografen Winton Hoch vandt en Oscar for sin fotografering. Ford og Hoch baserede mange af filmens billeder på malerier og skulpturer af Frederic Remington.

Handlingen 

Umiddelbart før han skal pensioneres, skal kaptain Nathan Brittles (spillet af John Wayne) tage sig af en række angreb fra cheyenne- og arapaho-indianerne efter Custers nederlag. Da han ikke ønsker, at flere skal dø, påtager Brittles sig opgaven at slutte fred med høvding "Pony That Walks".

Eksterne henvisninger 
 

Westernfilm fra USA
Amerikanske film fra 1949
Film instrueret af John Ford
Stenoskolen (Nakskov)

Stenoskolen er en katolsk privatskole med adresse på Jernbanegade i Nakskov, hvis fundament og virke bygger på det katolsk-kristne livs- og menneskesyn – således som det kommer til udtryk i evangeliets og Kirkens lære. Skolen er dog åben for elever fra alle trossamfund. Skolen tilbyder undervisning til cirka 279 elever fordelt på 11 klassetrin – fra børnehaveklasse (0. klasse) til og med 10. klasse. Skolen har en fritidsordning (SFO) tilknyttet, som tilbydes skolens elever fra børnehaveklasse til 3. klasse inklusiv. Skolen var et børnehjem inden det blev en skole og det var nonner der passede børnene.

Skolen er en selvejende institution, som modtager statstilskud efter friskoleloven. Skolens bestyrelse har den økonomiske og administrative ledelse og består 7 medlemmer, som udpeges af den katolske biskop af København (formandsposten), forældrekredsen (3 forældrevalgte repræsentanter) og af menigheden ved Sankt Franciskus Kirke (3 medlemmer). Skolen er således nært tilknyttet Sankt Franciskus Kirke i Nakskov.

Historie 

Sankt Joseph Søstrene af Chambery kom til Danmark i 1856 og i de efterfølgende år åbnede de en række skoler – blandt andet i Fredericia (1866), Randers (1868), Ordrup (1888), Ringsted (1914), Maribo (1916) og Nykøbing Falster (1917). Sankt Joseph Søstrene etablerede skolen i Nakskov den 1. september 1920 som støtte og hjælp for de polske indvandrere på Lolland-Falster. I mange år fungerede skolen som et kombineret børnehjem og skole for børn fra katolske hjem, men sidenhen er elever fra andre trosretninger også blevet optaget. I 1972 tog skolen navneskifte til Stenoskolen, da den blev en selvejende institution. Skolen blev navngivet efter Niels Steensen, som i dag er skolens værnehelgen.

Eksterne henvisninger 
 Stenoskolens hjemmeside

Bygninger, konstruktioner og anlæg i Nakskov
Katolske skoler i Danmark
Izmir

İzmir (tidligere Smyrna; , ) er en havneby i det vestlige Tyrkiet ved det Ægæiske hav i Middelhavet med  indbyggere. De vigtigste arbejdspladser er havnen, som er en af landets vigtigste samt industrier og olieraffinaderi. I byen findes også en kommandocentral for NATO.

Byen blev grundlagt af æoliske grækere i antikken som Μύῥρα (Mýrrha). Byen tilhørte i middelalderen det Byzantinske rige, inden den blev Johanniterordenens base. Johanniterridderne blev fordrevet år 1402 af Timur Lenk, og år 1425 tog osmannerne kontrol over byen. Byen havde en stor græsk befolkning, og ifølge Sèvres-traktaten 1920, som fulgte efter første verdenskrig, skulle byen med omegn tilfalde Grækenland. Efter en ny krig mellem Grækenland og Tyrkiet tog tyrkerne byen, hvilket bekræftedes ved freden i Lausanne 1923 hvorefter samtlige græske indbyggere blev fordrevet.

Kendte personer, der er født i İzmir, er bl.a. Aristoteles Onassis og Sir Alec Issigonis. Danskeren Christen Kold boede i İzmir i 5 år.

Historiske registreringer 

 17. august 1999 - i et jordskælv af en styrke på 7,4 omkommer mere end 17.000 mennesker og 44.000 såres i egnen omkring Izmir i Tyrkiet

Referencer

Eksterne henvisninger 

 Izmir City Guide

 
Byer i Tyrkiet
Havnebyer
Diligencen

Diligencen (originaltitel Stagecoach) er en western fra 1939, instrueret af John Ford og med Claire Trevor og John Wayne i hovedrollerne. Filmen var John Waynes gennembrudsfilm.

Manuskriptet er baseret på novellen The Stage to Lordsburg af Ernest Haycox, der selv lod sig inspirere af en anden novelle, Boule de Suif af Guy de Maupassant.

Handling 

En blandet gruppe mennesker stiger på diligencen til Lordsburg i staten New Mexico. Blandt disse er 
 Dallas (spillet af Claire Trevor), en prostitueret som de andre kvinder i byen har jaget ud
 den alkoholiserede Doc Boone (spillet af Thomas Mitchell)
 den storsnudede bankmand Henry Gatewood (spillet af Barton Churchill)
 en sydstatsgentleman, Hatfield (spillet af John Carradine
 den gravide officersfrue Lucy Mallory (spillet af Louise Platt)
 sherif Curly Wilcox (spillet af George Bancroft)
 whiskysælgeren Samuel Peacock (spillet af Donald Meek)
 kusken Buck (spillet af Andy Devine)

På vejen samler de Ringo Kid (spillet af John Wayne) op. Ringo er brudt ud af fængslet for hævne sig på Plummer-brødrene, som har dræbt hans far og bror. Selvom de er venner, tager Curly ham med det samme i forvaring. Under turen bliver Ringo Kid tiltrukket af Dallas.

Ved en mellemstation støder de på en gruppe kavalerisoldater, som fortæller dem, at Geronimo og hans apache-krigere er på krigsstien. På det tidspunkt besvimer Lucy af udmattelse, og Doc Boone jager alle ud af rummet. De går nu nervøst frem og tilbage uden for, indtil Doc kommer med Lucy og hendes nyfødte barn. De holder en sfatemning, om de skal fortsætte til Lordsburg eller vende tilbage, og det ender med, at de fortsætter.  Ringo stikker på et tidspunkt af men vender tilbage, da han finder spor af indianerne. Curly løslader nu Ringo, så han kan hjælpe med at kæmpe. De bliver efterfulgt af indianerne, og Halfield bliver dræbt og Peacock såret. Da de er tæt på at løbe tør for ammunition, bliver de reddet af kavaleriet.

Resten af passagerne kommer sikkert til Lordsburg, hvor Gatewood straks bliver arresteret af den lokale sherif for at være stukket af med bankens penge. Dallas trygler Ringo om ikke at slås med Plummer-brødrene, men Ringo er nødt til det. Under skudopgøret dræber Ringo Luke Plummer, dennes bror og en håndlanger. Ringo vender tilbage til Curly og regner med at skulle i fængsel; han beder Curly om at tage Dallas med til Ringos ranch. Da han stiger op på hestevognen for at sige farvel til hende, sætter Curly og Doc hestene i gang og lader Ringo "undslippe". Filmen ender med, at Curly inviterer Doc på en drink, og den alkoliserede Doc overrasker alle ved at sige "Kun en enkelt".

Eksterne henvisninger 
 

Westernfilm fra USA
Amerikanske film fra 1939
Film instrueret af John Ford
Revision (blad)

Revision et blad fra efterkrigstiden, 1945 – 1972, tidligere SIFOLAVSKI, som står for (SIgtet FOr LAndsSKAdelig VIrksomhed), som de fængslede landsforrædere fra besættelsen af Danmark udgav.

Revision blev udgivet af Landsforeningen af 6. maj, en forening som var forbeholdt de uforskyldt internerede efter den tyske besættelse, 1940 – 1945.

Tidsskrifter fra Danmark
Den som blinker er bange for døden

Den som blinker er bange for døden er en roman af Knud Romer. Romanen udkom i juni 2006 og har som udgangspunkt forfatterens opvækst på Falster i 1960'erne og 1970'erne. Romanen er ikke komponeret som en kronologisk fortælling, men som erindringer i glimt og har fået ros for sit kunstneriske udtryk. 

Knud Romer modtog i 2007 De Gyldne Laurbær for romanen, der også var nomineret til DR Romanprisen 2007.

Den er oversat til fransk med titlen "Cochon d'Allemand" (Tyskersvin).

Ekstern henvisning
 Om bogen på Litteratursiden.dk 

Romaner fra Danmark
Litteratur i 2006